  Туспуктэм: Наталия Сильвестрова Наталия Сильвестрова 12+ «Удмуртия» книгапоттонниын Вениамин Ившинлэн «Материнский дом» (12+) бичетэз потӥз. Отчы кылбурчилэн ӟуч кылэ берыктэм ужъёсыз пыризы. Ивортодэтъя «Удмуртия» агентстволэн корреспондентэз авторен пумиськылӥз. Вениамин Ившин та бичетсэ кылдытон сярысь быдэс улонзэ малпаз шуыса вера. Книгаяз усто переводчикъёсын, кылсярысь, Владимир Семакинэн, Владимир Емельяновен, Алексей Смольниковен, пӧртэм вакытъёсы ӟуч кылэ берыктэм ог сю пала кылбуръёссэ люказ. Кылбурчи берыктӥсьёслэсь ужъёссэс утьыны но огазеяны тыршиз. « Малпанам улӥз, кызьы меда сюрес шедьтоно пӧртэм журнал-газетъёсы печатлам берыктэм кылбуръёс доры. <…> Нимаз книгаын соос ӧвӧл. Берыктӥсьёслэн ужъёссы палэнэ кылё, ышо-быро » Вениамин Ившин, кылбурчи, «Материнский дом» бичетлэн авторез Книга пыр ӟуч лыдӟисьёс Вениамин Ившинэн, солэн улон сюресэныз тодматскыны быгатозы. Автор бичетаз быдэс улон куспаз гожтэм кылбуръёссэ люказ, кудъёсаз аслэсьтыз малпанъёссэ, сюлмаськонъёссэ, улон шоры учкемзэ возьматӥз. « Адями дунне вылтӥ калге, эшъёс но шедьтэ, оломар но малпаське, троссэ вала та дунне вылын но вуэ анай-атай юртаз. Та книгаез – со туж мур малпаськонэ вуон. Туж трос адӟыса, асьмеос котьку но берытскиськом самой дуноез доры. Соин ик со нимаське "Анай юрт" » Сергей Матвеев, «Материнский дом» бичетлэн редакторез Туспуктэм: Наталия Сильвестрова Сергей Матвеев удмуртысь ӟуч кылэ берыктэм ужъёсын книгаосты поттэмлэсь удмуртлык понна пайдазэ пусъе. « Асьмелэн аудиторимы бадӟым луэ. Ӟучьёс йӧтско удмурт кылбурет борды, отчы пыро но валаны тыршо, кин со удмурт адями » Сергей Матвеев, «Материнский дом» бичетлэн редакторез Тодэ вайытом, Удмуртиын Дэбес ёросысь вашкала но туала кибашлыосы сӥзем книга поттӥзы.  Тегъёс: книгаос кылбурет книгапоттонни Лулчеберет Удмуртия  